REDACTIA (REDACTIA) NEWSLETTER (INREGISTRARE-NEWSLETTER) | LOGIN vy 


(cautare/ 


STIRI(STIRI) — OPINII (OPINII] © MAREA RESETARE (COVID-ERA-COVID-SI-MAREA-RESETARE-THE-GREAT-RESET)  COVID(COVID)  UCRAINA(UCRAINA) — RAZBOI IN ORIENT (RAZBOI-IN-ORIENT) 


EXTERNE (EXTERNE) © CULTURA (CULTURA) — ECONOMIE (ECONOMIE) 


Holograma lui Yuval Harari si fantoma fascismului 


DE LEVANA ZIGMUND (AUTORI/LEVANA-ZIGMUND-675) / OPINII / Publicat: Luni, 25 martie 2024, 12:31 / 2 comentarii 


(images/articole/188326.jpg) 


ActiveNews se confrunta cu cenzura pe retele sociale si pe internet. Intrati direct pe site pentru a ne citi si abonati-va la buletinul nostru gratuit 
(Ainregistrare-newsletter). Daca doriti sé ne sprijiniti, orice DONATIE este binevenita (/sustineactivenews). Doamne, ajuta! 


© asculta articolul 


. ahumite fucruri nu pot fi spuse, anumite 
idei nu pot fi exprimate, anumite politici 
nu pot fi propuse, anumite comportamente 


nu pot fi permise fara ca toleranta sa 
devind un instrument de continuare 2 
servitutil. 


Herbert Marcuse, Repressive Tolerate, 1965. 


Picata cu ceara sa fiu si nu-mi mai amintesc unde am auzit recent de o conferinta TED tinuta de Yuval Harari sub titlul Why is fascism so tempting? 
(http:/www.youtube.com/watch?v=xHHb7R3kx40) (Ce face fascismul atat de tentant?). 


Acum, sa fie clar din capul locului: mie, una, fascismul nu mi se pare deloc tentant. 


Dar am zis sa ma uit, totusi, ca Harari spune uneori niste chestii de te lasa paf. De exemplu, in Sapiens. Scurta istorie a omenirii, a spus ca, spre deosebire 
de om, ,,n-ai putea convinge niciodaté o maimuta sa-ti dea o banana promitandu-i o cantitate infinité de banane dupa moarte, in raiul maimutelor”. 


Absolut corect, mai ales ca maimuta n-ar intelege niciodata ce fi spui, dar m-am mirat un pic, pentru ca eu puteam sa jur ca Harari e darwinist si crede ca 
omul se trage din maimuta, deci ce sens avea sa sublinieze aceasta diferenta ontologica, chiar si cu glumite de-astea simpatice cu banane, cu raiul 
maimutelor, haha. E surprinzator, asa, tipul, cu meandre. Stai dupa aia si te gandesti. 


Inainte de a urmari conferinta, mi-am facut curaj citind trei din cele peste 100 de pagini de citate din Harari pe care le-am gasit pe Internet. M-am simtit 
motivata de cateva, printre care: ,,indivizii umani stiu jenant de putin despre lume” (asta eram eu), ,,intr-o lume inecata in informatie irelevanta, 
claritatea este putere” (asta oferea el) si, mai ales, stoic, ,,pentru a atinge fericirea adevarata, oamenii trebuie s-o lase mai moale cu goana dupa 
senzatii placute”. 


Asteptandu-ma, deci, la neplacere, dar si la claritate, m-am expus la 18 minute de Harari pe Youtube, gandindu-ma ca o fi ceva nou, in generatiile astea mai 
tinere; ma intalnesc maine-poimaine cu vreunul pe strada, isi da jos casca de biciclist, ochelarii de protectie si mascuta anti-orice — sau, si mai grav, nu si le 
da jos! - si-mi zice: Cucoana, fascismul este tentant, iar eu habar n-am ce sa-i raspund. Ma fac naibii de ras. 


Fascismul potrivit (hologramei) lui Yuval Harari 


Asa ca am urmarit prezentarea lui Yuval Harari despre fascismul tentant si am aflat cateva lucruri foarte interesante. 


Moment: mentionez, pentru acuratete, ca nu pe Yuval Harari l-am vazut, de fapt, ci pe holograma lui Yuval Harari, proiectata din alta locatie pe scena 
conferintei; organizatorii erau foarte mandri de aceasta minune. 


Prin urmare, eu nu pot sa bag mana in foc ca tot ce a spus Harari in aceasta aparitie a spus chiar el, sau niste lucruri s-au pierdut ori s-au adaugat la 
transmisie, ca-n filmul ala cu Experimentul Philadelphia unde se amesteca marinarii molecular cu puntea vaporului, numai ca, in cazul de fata, incurcatura 
nu ar fi de maini, picioare, balustrade si scripeti, ci de idei. 


Pornesc, totusi, de la premisa ca Harari are control asupra propriilor proiectii astrale si iau de bun discursul lui, pe care il rezum mai jos, parafrazand cat pot 
de fidel. 


In primul rand, am aflat cd fascismul este atunci cand omul gandeste ca natiunea lui este suprema (nu doar unica) si ca el are obligatii exc/usivfata de 
natiunea lui (nu si fata de alte lucruri, e.g., familia, prietenii). 


Oamenii fascisti, continua Harari, incearca sa ignore toate complicatiile vietii (care exista din cauza ca avem foarte multe identitati si loialitati pe dinauntru); 
ei neaga orice alta identitate decat cea nationala si insista ca nu au obligatii decat fata de natiunea lor, pentru care sunt dispusi nu doar sa-si sacrifice 
familiile si sa omoare milioane de oameni, ci si sa tradeze adevarul si frumosul. 


In paranteza fie spus, inclin s& cred c& aceste ultime doua cuvinte se scriu aici cu litera mare, dar nu avea transcript conferinta si nici Harari nu a dat vreun 
semn special - sa faca ochii mari, de exemplu, desi nu-mi dau seama daca se poate asa ceva in forma holografica fara sa produca vreun efect fractalic sau 
ceva si sa se umfle tot Harariul acolo pe scena ca un balon de pixeli cu ochelari - asa ca mai bine nu ma arunc sa-i pun cine stie ce idei platoniciene in gura 
conferentiarului, fie el material sau imaterial. 


De exemplu, spune Harari, omul fascist nu va fi in stare sa aprecieze o opera de arta sau un film decat daca acestea servesc interesele natiunii lui. La fel, 
cand va decide ce trebuie sa invete copiii la scoala, singura lui unitate de masura va fi daca acel ceva este in interesul natiunii lui, nu a altora. 


In al doilea rand, am aflat de la Harari cd fascismul este atunci cand omul se uit in oglinda fascismului si se vede frumos, cand, de fapt, el este urat, sau 
partial urat (are ugly bits — bucatele urate) - pentru ca fascismul este seducator si ne face sa aratam mai bine in poza. 


Or, tocmai asta e problema, spune Harari; de-aia nu recunoastem fascismul, pentru ca el ne este prezentat ca urat, in loc sa ne fie prezentat ca frumos, ca 
sa intelegem de ce este tentant. 


Facusem deja 0 crampa neuronala si ma pregateam sa dau inapoi, poate nu am inteles eu, conferintele astea TED nu sunt pentru oricine, cand, salvator, 
Harari a dat un exemplu: el nu intelege cum poate lumea care se uita la Harry Potter sa fie atrasa de Valdemort; se intreaba: de ce mi-l prezinta pe 
Valdemort ca si cand e urat, cand de fapt raul este frumos si seducator, ca de-aia atrage atata lume (pe dusmanii lui Harry Potter, imi inchipui). 


Pe acelasi subiect, Harari mai spune ceva cu crestinii care au stiut, in trecut, sa-I prezinte pe diavol ca fiind atragator; nu stiu la ce crestini se refera si cu 
atat mai putin ce i se poate parea lui Harari atragator, asa ca mai bine ma opresc inainte sa alunec in cine-stie-ce speculatii. 


In fine, Harari spune ca exist azi riscul intoarcerii fascismului si a dictaturii, in forme noi, din cauza tehnologiei. Forte negative seaman frica si urd, ne 
exploateaza vanitatea si ne manipuleaza, stiindu-ne slabiciunile. Dar, conchide Harari, exista o solutie: sa ne cunoastem noi insine slabiciunile, astfel incat 
sa nu putem fi sedusi si manipulati. 


Definitii in transformare 


Dupa ce mi-am revenit cat de cat dupa explozia de idei care mi-a umplut creierul ca aroma cerul gurii in reclamele la tineri fericiti care beau suc acidulat de 
zici ca-i cel putin sampanie, m-am bucurat ca m-am uitat, totusi, la conferinta. Eu nu stiam definitia asta a fascismului tip Valdemort (oare unde nu m-am 
uitat la Harry Potter). 


Eu o stiam pe cea din Webster’sNew World Dictionary editia 1980: ,,fascism: sistem de guvernamant caracterizat printr-o dictatura rigidaé a unui 
singur partid, suprimarea prin forta a opozitiei, desfasurarea intreprinderilor economice private sub controlul centralizat al guvernului, 
nationalism beligerant, rasism, militarism etc.”. 


Si o mai stiam si pe cea din Webster’sNew World Dictionary editia 1990 - ca definitiile astea evolueaza si ele tot darwinist, odata cu omul si societatea - care 
scoate orice trimitere la colaborarea stransa dintre corporatiile private si guvern ca marca a fascismului. Definitia din 1990, astfel saracita, suna asa: 
fascism: sistem de guvernamant caracterizat de dictatura, nationalism beligerant si rasism, militarism etc.” 


Am neglijat sa urmaresc de-a lungul anilor ce mai face el, fascismul, in dictionarul Webster, si parca nici acum nu prea am chef sa ma uit, cine stie ce mai 
aflu; dar ce-mi trebuie, cata vreme am holograma lui Harari sa ma aduca la zi. Na, ca fac si poezie postmoderna. 


Fascismul este in noi 


Ce retin eu, ca prima masura, din noua definitie este ca fascismul nu mai este o forma de guvernamant, cum stiam eu si scria chiar si la Webster, ci o 
problema a omului, in capul lui, o distorsiune. Dar ce nu e o distorsiune in capul omului in ziua de azi, o sa spuna unii, si n-as putea sa ji contrazic, mai ales 
ca si Harari spune in conferinta ca si democratia tot prin manipularea emotiilor noastre functioneaza, ca te si intrebi atunci care mai e diferenta, decat poate 
ca alea sunt emotiile pozitive, mai stii - cum ar veni, ca sa ma fac inteleasa, alea sunt Harry Potter. 


Dar sa revenim la Valdemort. Deci, prima chestie este ca fascismul este ca 0 boala la om, sau macar un malaise latent. Asta e foarte grav, pentru ca ne 
poate afecta nevazut pe oricare dintre noi, chiar daca, din afara, ai soune ca sistemul nostru de guvernamant nu este fascist. 


Mai departe, intrucat problema este in psihicul nostru, devine clar ca trebuie sa muncim cu sinele pentru a ne vindeca. Si asta nu pentru ca sa ne vedem 
mai urati in oglinda — rezultat inevitabil, inteleg eu, dar pe care Harari ne indeamna sa ni-l asumam, ca si holograma lui, cu curaj - ci pentru ca forte din 
exterior pot profita de boala noastra si pot instaura dictaturi fasciste. 


E ceva mai pe lung si mult mai alambicat decat in definitiile pe care le stiam eu. Sau pe care le stia Mussolini, de exemplu, care habar n-avea de nimic din 
toate astea cand instaura primul regim fascist. 


De fapt, acum imi dau seama ca Mussolini se facea efectiv de ras, filosoficeste vorbind, cand spunea, in 1932, ca ,,fascismul neaga ca majoritatea, prin 
simplul fapt ca este o majoritate, poate conduce societatea umana; el neaga ca numai majoritatea poate guverna, prin intermediul consultarilor 
periodice, si afirma inegalitatea imuabila, benefica si fructuoasa care exista intre oameni si care nu poate fi niciodata anulata permanent prin 
simpla operare a unui proces mecanic, cum este votul universal”. Pe-nibil. 


Este limpede ca nu despre acest fascism vorbeste Yuval Harari, mai ales ca, din conferinta lui, nu rezulta ca amenintarea fascismului ar sta in slabiciunile 
mintii unor minoritati care ar vrea sa indeparteze de la relevanta politica majoritatea, cum reiese din declaratia neavenitului de Mussolini. 


Dimpotriva; la Harari, problema slabiciunii este una care afecteaza majoritatea— pentru ca, intr-o democratie liberala cum avem noi, ce amenintare enorma 
ar putea reprezenta niste minoritati cu perspectiva distorsionata? Acele minoritati ar fi, normal, reduse la tacere prin votul majoritatii si n-ar mai trebui Yuval 
Harari sa se dedubleze ca sa tina conferinte despre cat de sexy este fascismul la TED, de fata cu toata lumea. 


Deci: dupa noua definitie, fascismul este ceva ca 0 propensiune, ca o suma de slabiciuni, ca o vanitate care zace in oameni, in genere, si poate conduce la 
catastrofe istorice. O definitie mai potrivita, presupun, cu vremurile noastre, cand lucrurile nu se intampla din exterior spre interior, ci invers, si impresiile 
noastre interioare se impun celor din jur ca realitati obiective, cu un intreg nou vocabular aferent. 


Acum, ca am mai avansat un pic prin labirintul gandirii contemporane, mi se pare ca se deschid in fata mea doua intrebari, cat de cat. 


Prima: care sunt formele de fascism actuale care ameninta sa se intrupeze din mintile noastre slabe si vanitoase si la care dintre fortele manipulatoare din 
mediu trebuie sa fim atenti, ca sa nu ajungem la fascism? 


A doua: cum facem cu boala din capul nostru? - ca acolo zace problema cea mare, pana la urma. Care sunt acele slabiciuni ale noastre care, transferate 
freudian asupra realitatii - daca pot sa ma exprim in acest hal, si vad ca pot - risca sa distruga democratia si sa faca lumea dictatoriala, dupa chipul si 
asemanarea patologiei noastre? 


»Populism autoritarist” 


Fascismul la care face referire Harari este unul prezent azi, este o amenintare curenta. Dar cum il detectam? 


Minte usuratica, m-as fi gandit ca amenintarea de tip fascist ar putea proveni din stransa colaborare dintre corporatii si guverne, care guverne se folosesc, 
uneori, de instrumentele care le stau la dispozitie (legislative, fiscale, militare etc.) pentru a promova interesele unor corporatii private. Dar m-am revizuit 
imediat ce mi-am adus aminte ca acesta nu mai este fascism, cel putin nu potrivit dictionarului Webster, cel putin nu incepand cu 1990. Si nici de minoritati 
feroce nu poate fi vorba, ca nu mai suntem in anii treizeci. 


Din fericire, exista indicii privind fascismul de azi in articole de presa, analize, lucrari tot mai abundente in ultimii ani. Am la indemana un articol analitic din 
noiembrie 2023 cu titlul It is time to use the F word about Trump: Fascism, populism and the rebirth of history 
(http://journals.sagepub.com/doi/epub/10.1177/17427150231210732), care spune ca ,,Donald Trump si miscarea pe care el o reprezinta ameninta 
grav democratia peste tot in lume”si ,este o forma de fascism”. 


Articolul identifica mai multe ,,oasiuni mobilizatoare” ale fascismului (adica acele slabiciuni si deficiente din noi despre care Harari ne avertizeaza ca pot 
duce la fascism), printre care: sentimentul existentei unei crize care nu poate fi depasita prin niciuna dintre solutiile traditionale; sentimentul ca grupul din 
care face parte persoana este victimizat si intra in declin din pricina efectelor corozive ale liberalismului individualist, a conflictului de clasa si influentei 
strainilor, o nevoie de autoritatea unui lider natural (intotdeauna de sex masculin), capabil sa intruchipeze destinul istoric al grupului etc. 


Si nu este vorba doar despre Statele Unite. European Consortium for Political Research (ECPR) publica o intreaga colectie de articole pe tema 
populismului, anti-liberalismului si neofascismului in Europa. intr-unul dintre ele (http://ecpr.eu/Events/Event/PaperDetails/42141), se spune ca ,,observam o 
ascensiune a atitudinilor care se suprapun cu ideologia fascista: atitudini si gandire anti-liberale si anti-democratice. Miscarile de extrema 
dreapta, ori radical-populiste existente azi peste tot in Europa exprima ostilitate fata de pietrele de temelie ale sistemului liberal-democratic. Ele 
propovaduiesc o societate excluziva, omogena, in care strainii nu sunt primiti; un guvern dur care sa puna la zid orice opozitie; si valori 


traditionale care marginalizeaza comportamentele nonconformiste.” 


Printre termenii utilizati pentru a descrie aceste tendinte ingrijoratoare apare des si ,populism autoritarist”, pentru a carui definitie am apelat la o sursa sigura 
si recenta: lucrarea Critical Theory and Authoritarian Populism, aparuta la University of Westminster Press in 2018. 


Aflam din introducere ca ,,populism autoritarist” inseamna ,,a asmuti «poporul» asupra «elitelor» pentru a dobandi puterea de a izgoni, elimina sau 
domina de o maniera sau alta pe Ceilalti, care nu sunt «poporul». in general, asta presupune miscari sociale alimentate de prejudecati si conduse 
de lideri carismatici care cauta sa sporeasca puterea guvernului de a combate diferentele. ”. 


Multele ghilimele exista pentru ca ,poporul” nu e, de fapt, poporul, ci doar se crede poporul, iar ,elitele” nu sunt, de fapt, elite, ci asa le vede ,poporul”. E ca 
un joc de oglinzi, cum ar veni, cum zice si Harari; plus mult fum. 


Cred ca m-am mai lamurit putin despre ce este vorba. Sunt convinsa ca Harari stia toate astea, dar nu a dat detalii pentru ca vorbea in fata unui public de la 
conferintele TED, care nu are nevoie de explicatii. 


Care sunt sursele si trasaturile fascismului latent? 


La aceasta intrebare trebuie sa spun ca m-am suparat un pic pe holograma lui Harari, pentru ca, desi sigur stie, nu ne zice mare lucru in conferinta. 


Ma rog, stiu din citatele lui ca Harari este un tip poetic si are o gandire analoga foarte performanta, dar, in aceasta conferinta, parca ramane, totusi, un pic 
cam metaforic si prea vag, avand in vedere gravitatea subiectului. 


Metafora aia cu fascismul ca oglinda in care te vezi mai frumos decat esti, de exemplu, pe mine ma cam blocheaza, pentru ca mi se mai intampla, 
marturisesc, sa ma uit in oglinda si sa mi se para ca sunt draguta si nu-mi place acum ideea ca, de fapt, ma insel si in mine zac niste slabiciuni si vanitati 
capabile sa distruga ditamai democratia liberala. 


In plus, spre deosebire de informatiile despre cum arata pericolul fascist, informatiile despre care sunt sursele acestor slabiciuni din noi si cum ne vindecam 
nu le gasesti asa de usor, pe toate paginile ziarelor. 


Din fericire, altii (Theodor Adorno si niste colegi de-ai lui) au fost mai expliciti si au si scris o lucrare imensa, intitulataé The Authoritarian Personality 
(Personalitatea autoritara), care, desi aparuta in 1950, este si astazi un studiu de referinta in mediul academic. De exemplu, este mentionata si discutata de 
multe ori in cartea din 2018 la care faceam trimitere mai sus, care analizeaza ,populismul autoritar” contemporan. 


Studiul porneste de la premisa ca optiunile politice ale individului sunt 0 reflectare a unor trasaturi personale adanc inradacinate in acesta, astfel ca exista, 
teoretic, un ,individ cu potential fascist”, adica dotat cu acele tendinte latente care il fac extrem de susceptibil la propaganda fascista. 


In plus, acest individ este cam majoritar, ca altfel nu ar conta, pentru ca fascismul se bazeaza pe mase. Exact ce spune si Harari in conferinta; ca de-aia zic 
ca stia sigur. 


Autorii Personalitatii autoritare spun ca persoanele de acest fel prezinta numeroase caracteristici care se cumuleaza intr-un ,sindrom” si se inhama la 
,diagnosticarea fascismului latent’, punandu-si intrebarea: ,,Daca individul potential fascist exista, cum este el, mai precis?” - care sunt ,,optiunile, 
atitudinile si valorile sale?” 


Pentru a raspunde, Adorno e¢ al. au folosit 0 asa-zisa ,,scara F”, adica ,,scara fascismului”, acordand punctaje anumitor tendinte pe care le descopereau 
in indivizii intervievati pe baza unor chestionare foarte complexe, in mare parte privitoare la viata de familie, cresterea copiilor, atitudinea fata de parinti, 
relatiile dintre sexe etc. 


De exemplu, la punctul 23 din chestionar, subiectul este rugat sa spuna daca este sau nu de acord cu urmatoarea afirmatie: ,,Ce! care nu simte iubire, 
gratitudine si respect etern pentru parintii lui este demn de tot dispretul”. 


Daca subiectul este de acord cu afirmatia, acesta este un simptom de,,submisivitate in fata autoritatii” si ,agresivitate autoritarista”. Asta pentru ca a fi 
de acord cu aceasta afirmatie inseamna ca te supui unei figuri paterne autoritare, lucru care te va face mai receptiv la un lider carismatic autoritar si populist. 
Eu cred ca este vorba despre patriarhat si masculinitate toxica. 


In plus, spun autorii studiului, idealizarea exagerata a parintilor - care este, de fapt, expresia reprimarii ostilitatii (de presupus normale) a copilului fata de 
parinte - se va manifesta si in atitudini conformiste fata de autoritate si institutiile sociale. 


Sau: subiectii de sex masculin care cred ca moralitatea este o calitate primordiala la femei dovedesc ,,o lipsa de respect subterana si ambivalenta’fata 
de acestea si ,,resentimente fata de sexul opus”. 


Epitete de genul ,,dulce, buna sau generoasa” folosite la adresa unei femei indica un punctaj mare pe scara fascismului latent, pentru ca 
denota,,personalitati autoritariste” care vor sa reduca femeia la un rol submisiv. 


Dar nici ea nu se lasa, ati vazut in clipurile de muzica: odata se face independenta si rosie ca sangele cu ochii dati peste cap si unghiile lungi si ascutite si-i 
ataca pe barbati de le merg fulgii. 


La femei, inclinatiile fasciste se vad cand acestea ,,cautad in mod nerealist marea iubire romantica”, femeia nefascista este cea care ,,are o atitudine 
liberala in relatii”. 


Exemplele pot continua mult si bine - studiul, cum spuneam, are sute de pagini. Per total, autorii conchid ca persoanele ,conservatoare” au un potential mai 
ridicat pe ,scara F” decat cele ,liberale’. 


Veti spune ca asta era in anii cincizeci, iar fascismul la care se referea ,scara F” nu e acelasi cu fascismul de astazi, ori ,populismul autoritarist”. Motiv 
pentru care precizez ca, potrivit propriilor afirmatii, autorii studiului nu aveau in vedere numai nazismul ori anti-semitismul, ci ,,o atitudine generala, care nu 
fi afecteaza doar pe evrei, ori doar minoritatile, in general, ci, mai degraba, omenirea, in intregul ei, istoria, societatea si natura”. Ceea ce spune si 
Harari. 


Cum ne vindecam 


Acum, ca am inteles de unde ne vin aceste porniri fasciste, ma ingrijorez sa aflu ce facem? Cum rezolvam? Trebuie sa il urasc pe tata?! 


Autorii studiului Personalitatea autoritaraé aveau solutia: ,,/lupta impotriva acestui potential general nu se poate purta doar la nivel educational sau la 
un nivel pur psihologic, ci se impun, in acelasi timp, modificari decisive ale climatului cultural care creeaza aceste tipare”. 


Cred ca s-au facut progrese serioase pe aceasta linie din anii cincizeci incoace. Autorii spuneau: ,,Ceea ce este «patologic» azi poate, cu schimbarea 
conditiilor sociale, sé devind maine un trend dominant”. Vorba cuiva (factchecker-ii spun ca nu a lui Churchill), fascistii viitorului or sa-si spuna anti- 
fascisti. 


Dar si Harari a oferit cateva sfaturi de vindecare in cartile lui, in acelasi sens cu cele oferite de Adorno et al.. De exemplu, preocupat si el de modul prea 
respectuos in care se raporteaza copiii la parinti, el spunea intr-o carte: ,,Cel mai bun sfat pe care i] pot da unui pusti de 15 ani... este: nu te baza prea 
mult pe adulti. Cei mai multi dintre ei au intentii bune, dar pur si simplu nu inteleg lumea... Din cauza ritmului accelerat al schimbarii, nu poti fii 
niciodata sigur daca ce-ti spun adultii este o pilda de intelepciune nemuritoare ori o prejudecata demodata.” 


Si de-aia m-am necajit un pic pe fantoma lui Yuval Harari, ca putea si el/ea/ei sa spuna in conferinta TED cate ceva despre toate astea, ca poate se uita 
intamplator la clip niste copii care n-au auzit de Adorno si nici de faptul ca toate astea se discuta si se fac in alte parti ale lumii inca din anii cincizeci, cand 
nu existau holograme, si raman, bietii de ei, cu impresia ca uratenia e la ei in oglinda. 

